
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 2045 


22 Νοεμβρίου 1999 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 


Υπέρβαση του ανώτατου ορίου των 120 ημερών κίνη¬ 
σης εκτός έδρας κατά εκατό (100) ημέρες για τους 
οδηγούς των Νομαρχών και το προσωπικού Μηχα¬ 
νικού Εξοπλισμού των Νομαρχιακών Αυτοδιοικήσε¬ 
ων Περιφέρειας Δυτικής Μακεδονίας. 1 

Σύσταση Νομικών Προσώπων Δήμου Αχέροντα Νο¬ 
μού Θεσπρωτίας. 2 

Συμπλήρωση της 16468/22.5.86 απόφασης του 
Υπουργού Εσωτερικών περί σύστασης επιχείρη¬ 
σης «ΠΝΕΥΜΑΤΙΚΟ ΚΕΝΤΡΟ 1ΩΑΝΝΙΝΩΝ», όπως 

αυτή μεταγενέστερα τροποποιήθηκε. 3 

Σύσταση Δημοτικής Επιχείρησης Κατασκευών και Τε¬ 
χνικών Έργων Τ ρικάλων Δήμου Τ ρικκαίων. 4 

Σύσταση ίδιου Νομικού Προσώπου στο Δήμο Πολικής 
με την επωνυμία «Σχολική Επιτροπή Νηπιαγωγείου 

Χαβδάτων» Δήμου Πολικής Ν. Κεφ/νίας. 5 

Κατάργηση του Νομικού Προσώπου με την επωνυμία 
«Σχολική Επιτροπή Δημοτικού Σχολείου Αγίας Θέ- 
κλης» (αριθμ. απόφασης 2655/3.3.1992 ΦΕΚ 

199/23.3.92). 6 

Σύσταση ίδιου Νομικού Προσώπου στο Δήμο Βερτί- 
σκου του Νομού Θεσσαλονίκης με την επωνυμία 
«ΚΕΝΤΡΟ ΑΝΟΙΚΤΗΣ ΠΡΟΣΤΑΣΙΑΣ ΔΗΜ. ΔΙΑΜΕ¬ 
ΡΙΣΜΑΤΟΣ ΕΞΑΛΟΦΟΥ ΔΗΜΟΥ ΒΕΡΤΙΣΚΟΥ». 7 

Τροποποίηση της 8034/22.3.91 απόφασης Νομάρχη για 
τη σύσταση ιδίου Κοινοτικού Νομικού Προσώπου, με 
την επωνυμία «Σχολική Επιτροπή Δημοτικού Σχολεί¬ 
ου και Νηπιαγωγείου Κορφών» Ν. Ηρακλείου. 8 

Τροποποίηση της 19827/4.7.91 απόφασης Νομάρχη 


για τη σύσταση ιδίου Κοινοτικού Νομικού Προσώ¬ 
που, με την επωνυμία «Σχολική Επιτροπή Νηπιαγω¬ 
γείου και Δημοτικών Σχολείων Μεταξοχωρίου» Ν. 

Ηρακλείου. 9 

Χορήγηση άδειας κυκλοφορίας φαρμακευτικού ιδιο¬ 
σκευάσματος ΡΙΑΤΙΟΒΕΝ. 10 

Χορήγηση άδειας κυκλοφορίας κτηνιατρικού εμβολί¬ 
ου ΡΒΕ5ΡΟΝ5Ε Η-Μ. 11 

Χορήγηση άδειας κυκλοφορίας φαρμακευτικού ιδιο¬ 
σκευάσματος ΑΟΘΗΑ3ΤΑΤ. 12 

Χορήγηση άδειας κυκλοφορίας φαρμακευτικού ιδιο¬ 
σκευάσματος ΜΕΝΟΘΟΝ. 13 


ΑΠΟΦΑΣΕΙ Σ 

Αριθ. 6299 (1) 

Υπέρβαση του ανωτάτου ορίου των 120 ημερών κίνησης 
εκτός έδρας κατά εκατό (100) ημέρες για τους οδη¬ 
γούς των Νομαρχών και το προσωπικού Μηχανικού 
Εξοπλισμού των Νομαρχιακών Αυτοδιοικήσεων Περι¬ 
φέρειας Δυτικής Μακεδονίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του Ν. 1622/1986 «Τοπική Αυτοδιοίκηση 
- περιφερειακή ανάπτυξη και δημοκρατικός προγραμμα¬ 
τισμός» (ΦΕΚ 92/14.7.1986 τ.Α'). 

2. Τις διατάξεις του Π.Δ. 51/1987 «Καθορισμός των Πε- 
ριφερειώντης Χώρας γιατο σχεδίασμά, προγραμματισμό 
και συντονισμό της περιφερειακής ανάπτυξης» (ΦΕΚ 
26/6.3.1987/τ.Α'). 

3. Τις διατάξεις του Ν. 2503/1997 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις» (ΦΕΚ 
107/30.5. 1997 /γΑ). 

4. Τις διατάξεις του άρθρου 2παρ. 3 του Ν. 2685/1999 
«Κάλυψη δαπανών μετακινουμένων υπαλλήλων εντός και 
εκτός Επικράτειας και άλλες διατάξεις» (ΦΕΚ 
35/18.2.1999/τ.Α'). 

5. Τις διατάξεις της παρ. 6, του άρθρου 25 του Ν. 
2738/1999 «Συλλογικές διαπραγματεύσεις στη Δημόσια 
Διοίκηση, κ.λ.π.» (ΦΕΚ 180/9.9.1999/τ.Α'). 

6. Την απόφαση των Υπουργών Εσωτερικών, Δημόσιας 
Διοίκησης και Αποκέντρωσης και Οικονομικών 
31736/14.9.1999 (ΦΕΚ 1790/28.9.1999τ.Β'). 

7. Το γεγονός ότι το μεν προσωπικό του μηχανικού εξο¬ 
πλισμού καλείται με τα μηχανήματα της υπηρεσίας να 
αντιμετωπίσει τις καταστροφές που προκαλούν οι πλημ¬ 
μύρες, τα χιόνια, οι πυρκαγιές, οι σεισμοί, κ.λπ., οι δε οδη¬ 
γοί των Νομαρχών να μεταφέρουν τους Νομάρχες όλες 
τις ημέρες και όλες τις ώρες της ημέρας, δεδομένου ότι 
οι Νομάρχες δεν έχουν ωράριο και μετακινούνται συνε¬ 
χώς όπου τους καλεί το καθήκον. 

8. Το γεγονός ότι η προκαλούμενη δαπάνη δεν είναι δυ¬ 
νατό να προϋπολογιστεί, αποφασίζουμε: 

Αυξάνουμε τον αριθμό των ημερών εκτός έδρας πέραν 

αυτού, που εγκρίθηκε με την ανωτέρω Απόφαση 
31736/14.9.1999 (ΦΕΚ 1790/28.9.1999 τ.Β') Υπουργών 
Εσωτερικών, Δημόσιας Διοίκησης και Αποκέντρωσης και 
Οικονομικών κατά εκατό (100): 

α) στους υπαλλήλους του μηχανολογικού εξοπλισμού 
των Νομαρχιακών Αυτοδιοικήσεων της Περιφέρειας Δυ¬ 
τικής Μακεδονίας που ασχολούνται για την αντιμετώπιση 
των καταστροφών, που προκαλούν οι πλημμύρες, χιόνια, 
πυρκαγιές, σεισμοί, κ.λπ. και 
β) στους οδηγούς των Νομαρχών της Περιφέρειας Δυ¬ 
τικής Μακεδονίας που επί καθημερινής βάσης και όλες τις 
ημέρες και ώρες της ημέρας μεταφέρουντους Νομάρχες 
όπου τους καλεί το καθήκον. 

Η απόφαση αυτή να δημοσιευθεί στην Εφημερίδα της 
Κυβερνήσεως και η ισχύς της αρχίζει από 11.10.1999. 

Κοζάνη, 11 Οκτωβρίου 1999 

Ο Γενικός Γραμματέας Περιφέρειας 
ΑΡΗΣ ΠΑΠΑΔΟΠΟΥΛΟΣ 

-♦- 

Αριθ. 5006 (2) 

Σύσταση Νομικών Προσώπων Δήμου Αχέροντα 
Νομού Θεσπρωτίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 
Έχοντας υπόψη: 

1. Τις διατάξεις του άρθρου 203 του Δημοτικού και Κοι¬ 
νοτικού Κώδικα (Π.Δ. 410/95), όπως τροποποιήθηκε με 
αυτές των άρθρων 11 του Ν. 2130/93 και 2 του Ν. 2307/95, 
ως και τις σχετικές διατάξεις του Ν. 1894/90. 

2. Την αριθμ. 33/1999 απόφαση του Δημοτικού Συμβου¬ 
λίου Αχέροντα, περί συστάσεως Νομικών Προσώπων με 
τις επωνυμίες: α) «Σχολική Επιτροπή Νηπιαγωγείου, Δη¬ 
μοτικού Σχολείου και Γυμνασίου Γαρδικίου», β) «Σχολική 
Επιτροπή Νηπιαγωγείου και Δημοτικού Σχολείου Γλυ- 
κής», Δήμου Αχέροντα, αποφασίζουμε: 

Συστήνουμε στο Δήμο Αχέροντα του Νομού Θεσπρω¬ 
τίας τα κατωτέρω Νομικά Πρόσωπα: 

Α. Στο Δ.Δ. Γαρδικίου με την επωνυμία «Σχολική Επι¬ 
τροπή Νηπιαγωγείου, Δημοτικού Σχολείου (Σχολικού Κέ¬ 
ντρου Σκανδάλου - Γαρδικίου) και Γυμνασίου Γαρδικίου», 
το οποίο θα διοικείται από εννεαμελές Διοικητικό Συμ¬ 
βούλιο αποτελούμενο από: 
α) Τον εκάστοτε Δήμαρχο, ως Πρόεδρο, 
β) Δύο δημοτικούς συμβούλους, 
γ) Τον εκάστοτε Διευθυντή του Νηπιαγωγείου, 
δ) Τον εκάστοτε Διευθυντή του Δημοτικού σχολείου 
(Σχολικού Κέντρου Σκανδάλου - Γαρδικίου). 
ε) Τον εκάστοτε Διευθυντή του Γ υμνασίου Γ αρδικίου. 
στ) Τον εκάστοτε Πρόεδρο του Συλλόγου Γονέων και 
Κηδεμόνων του Δημοτικού Σχολείου (Σχολικού Κέντρου 
Σκανδάλου - Γαρδικίου). 

ζ) Τον εκάστοτε Πρόεδρο του Συλλόγου Γονέων και Κη- 
δεμόνωντου Γυμνασίου Γαρδικίου. 

η) Τον εκπρόσωπο της μαθητικής κοινότητας (συμμετέ- 
χοντος κατά περίπτωση ενός εκ των δύο, Σχολικού Κέ¬ 
ντρου ή Γυμνασίου, ανάλογα με τα θέματα που θα απα¬ 
σχολούντο Ν.Π.). 

Τα μέλη του Δ.Σ. θα αναπληρούνται από τους νομίμους 
αυτών αναπληρωτές. 

Β. Στο Δ.Δ. Γλυκής με την επωνυμία «Σχολική Επιτροπή 
Νηπιαγωγείου και Δημοτικού Σχολείου (Σχολικού Κέ¬ 


ντρου Γλυκής)», το οποίο θα διοικείται από πενταμελές 
Διοικητικό Συμβούλιο αποτελούμενο από: 
α) Τον εκάστοτε Δήμαρχο, ως Πρόεδρο, 
β) Τον εκάστοτε πρόεδρο του Τοπικού Συμβουλίου Γλυ¬ 
κής. 

γ) Τον εκάστοτε Διευθυντή του Νηπιαγωγείου, 
δ) Τον εκάστοτε Διευθυντή του Δημοτικού σχολείου 
(Σχολικού Κέντρου Γλυκής). 

ε) Τον εκάστοτε Πρόεδρο του Συλλόγου Γ ονέων και Κη¬ 
δεμόνων του Δημοτικού Σχολείου (Σχολικού Κέντρου 
Γλυκής). 

Τα μέλη του Δ.Σ. αναπληρούνται από τους νομίμους αυ¬ 
τών αναπληρωτές. 

Γ. Η θητεία των μελών του Δ.Σ. ακολουθεί τη δημοτική 
περίοδο. 

Δ. Σκοπός των ανωτέρω Ν.Π.Δ.Δ. είναι: 

1. Η διαχείριση των πιστώσεων που διατίθενται για τις 
λειτουργικές δαπάνες καθαριότητας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αναλωσίμων 
υλικών κ.λπ. 

2. Η εκτέλεση μικρών έργων για επισκευή και συντήρη¬ 
ση των διδακτηρίων. 

3. Η αποκατάσταση φθορών και ζημιών των επίπλων, 
εξοπλισμού και γενικά των διδακτηριακών εγκαταστάσε¬ 
ων. 

4. Η φροντίδα για την εξεύρεση άλλωνπόρων καιοεφο- 
διασμός των σχολικών μονάδων με έπιπλα και σκεύη, με 
βιβλία για τη σχολική βιβλιοθήκη και γενικά με όλα τα μέ¬ 
σα που είναι απαραίτητα για τη λειτουργία τους και γενι¬ 
κότερα η λήψη όλων των μέτρων που κρίνονται αναγκαία 
για τη στήριξη της διοικητικής λειτουργίας των σχολικών 
μονάδων. 

Ε. Πόροι των Ν.Π. είναι: 

1. Η ετήσια επιχορήγηση του Κράτους. 

2. Οι κάθε είδους επιχορηγήσεις, εισφορές, δωρεές, 
κληρονομιές, περιουσίες. 

3.0ι πρόσοδοι από την περιουσία του. 

ΣΤ. Περιουσία: 

1. Του Ν.Π.Δ.Δ. «Σχολική Επιτροπή Νηπιαγωγείου, Δη¬ 
μοτικού Σχολείου (Σχολικού Κέντρου Σκανδάλου - Γ αρδι¬ 
κίου) και Γ υμνασίου Γ αρδικίου»: 

α. Όλη η ακίνητη περιουσία που ανήκει στο Γυμνάσιο 
Γαρδικίου. 

β. Των συνενωθέντων Δημοτικών Σχολείων, σε ένα Σχο¬ 
λικό Κέντρο Σκανδάλου - Γαρδικίου: 

Δημοτικού Σχολείου Γαρδικίου. 

Δημοτικού Σχολείου Αγοράς - Σκανδάλου. 

Δημοτικού Σχολείου Σκανδάλου. 

Δημοτικού Σχολείου Μανδροτόπου - Σκανδάλου, 
γ. Νηπιαγωγείου Γαρδικίου. 

2. Του Ν.Π.Δ.Δ. «Σχολική Επιτροπή Νηπιαγωγείου και 
Δημοτικού Σχολείου (Σχολικού Κέντρου Γλυκής)»: 

α. Όλη η ακίνητη περιουσία που ανήκει: 
αα) Στα συνενωθέντα Δημοτικά Σχολεία, σε ένα Σχολι¬ 
κό Κέντρο Γλυκής. 
αβ) Δημοτικού Σχολείου Γλυκής. 
αγ) Δημοτικού Σχολείου Ποταμιάς, 
β. Νηπιαγωγείου: 
βα) Γλυκής. 
ββ) Ποταμιάς. 

Όπως αυτή αναφέρεται στα κτηματολογικά στοιχεία 
διανομών και στα οικεία αυτών παραχωρητήρια, συμβό¬ 
λαια κ.λπ. στοιχεία κατοχής. 

Ζ. Τα Ν.Π. εκπροσωπούνται στα δικαστήρια και σε κάθε 
Δημόσια Αρχή από τον Πρόεδρο του Διοικητικού Συμ¬ 
βουλίου τους και όταν αυτός απουσιάζει ή κωλύεται από 
τον Αντιπρόεδρο του Δ.Σ. 

Από τις διατάξεις της απόφασης αυτής προκαλείται δα¬ 
πάνη ποσού δρχ. 5.000.000, η οποία έχει προβλεφθεί 
στον αντίστοιχο κωδικό του προϋπολογισμού του Δήμου, 
οικονομικού έτους 1999. 

Η παρούσα να δημοσιευθεί στην Εφημερίδα της Κυ- 
βερνήσεως. 

Ηγουμενίτσα, 21 Οκτωβρίου 1999 

Με εντολή Γενικού Γραμματέα Περιφέρειας 
Η Διευθύντρια 
ΑΛΕΞ. ΚΟΣΙΩΡΗ 

-Φ- 

Αριθ. 23111 ΣΧΕΤ.: 23079 (3) 

Συμπλήρωση της 16468/22.5.86 απόφασης του Υπουρ¬ 
γού Εσωτερικών περί σύστασης επιχείρησης «ΠΝΕΥ¬ 
ΜΑΤΙΚΟ ΚΕΝΤΡΟ ΙΩΑΝΝΙΝΩΝ», όπως αυτή μεταγενέ¬ 
στερα τροποποιήθηκε. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 
Έχοντας υπόψη: 

1. Τις διατάξεις του άρθρου 277 του Δ.Κ.Κ. (Π.Δ. 
410/95). 

2. Την απόφαση του Υπουργού Εσωτερικών αριθμ. 
25027/9.4.1984 (ΦΕΚ 244/19.4.84 τεύχος Β'). 

3. Τις αριθμ. 541 και 673/1999 αποφάσεις του Δ.Σ. Ιω- 
αννίνων, αποφασίζουμε: 

1. Τροποποιούμε την παρ. 7 της 16468/22.5.86 απόφα¬ 
σης του Υπουργού Εσωτερικών περί σύστασης επιχείρη¬ 
σης «ΠΝΕΥΜΑΤΙΚΟ ΚΕΝΤΡΟ ΙΩΑΝΝΙΝΩΝ», όπως αυτή 
μεταγενέστερα τροποποιήθηκε ως εξής: 

- Ο Δήμος Ιωαννιτών διαθέτει στην επιχείρηση το χρη¬ 
ματικό ποσό των 2.219.100.000 δραχμών, ως ίδια συμμε¬ 
τοχή στο αρχικό της κεφάλαιο (αύξηση κατά 400.000.000 

δρχ·)· 

Κάλυψη δαπάνης: (Άρθρο 27 Ν. 2081/92) 

Με την παρούσα κανονιστική πράξη ο Δήμος Ιωαννιτών 
επιβαρύνεται με το ποσό των 400.000.000 δρχ. (Σελ. 37 
Κ.Α. 212.9). 

Κατά τα λοιπά ισχύει η προηγούμενη απόφαση όπως 
έχει τροποποιηθεί μεταγενέστερα. 

Η παρούσα να δημοσιευθεί στην Εφημερίδα της Κυ- 
βερνήσεως. 

Ιωάννινα, 2 Νοεμβρίου 1999 

Με εντολή Γ ενικού Γ ραμματέα Περιφέρειας 
Ο Διευθυντής 
ΧΡΗΣΤΟΣ ΤΣΙΑΤΟΥΡ ΑΣ 

-Φ- 

Αριθ. 13932 (4) 

«Σύσταση Δημοτικής Επιχείρησης Κατασκευών και Τε¬ 
χνικών Έργων Τρικάλων» Δήμου Τρικκαίων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 
Έχοντας υπόψη: 

1. Τις διατάξεις του Ν. 2503/97 «Διοίκηση οργάνωση 
στελέχωση της Περιφέρειας, ρύθμιση θεμάτων για την 
τοπική Αυτ/ση» και άλλες διατάξεις (ΦΕΚ. 107/97 τ.Α'). 


2. Τις διατάξεις του Ν. 2539/97 «Συγκρότηση της Πρω¬ 
τοβάθμιας Τοπ. Αυτ/σης» (ΦΕΚ. 244/97 τΑ'). 

3. Τις διατάξεις του άρθρου 277 του Δ. Κ. Κ. (Π .Δ. 410/95) 
όπως συμπληρώθηκαν με τις διατάξεις του άρθρου 11 
παρ. 22 του Ν. 2503/97. 

4. Την αριθμ. 2167/29.8.97 απόφαση του Γενικού Γραμ¬ 
ματέα Περιφέρειας περί μεταβίβασης αρμοδιοτήτων στο 
Δ/ντη Τοπ. Αυτ/σης και Δ/σης. 

5. Τις αριθμ. 297 και 351/99 αποφάσεις του Δημοτικού 
Συμβουλίου Τρικκαίων για τη σύσταση «Δημοτικής Επι¬ 
χείρησης Κατασκευών και Τεχνικών Έργων Τρικάλων». 

6. Την πλήρη οικονομοτεχνική μελέτη που συντάχθηκε 
για την ίδρυση της Δημοτικής Επιχείρησης Τρικκαίων και 
την από 22.10.99 έκθεση αξιολόγησης της επιτροπής η 
οποία συ στήθηκε με την αριθμ. 12444/11.10.99 απόφασή 
μας. 

7. Την αριθμ. 25027/9.4.84 απόφαση του Υπουργού 
Εσωτερικών που δημοσιεύτηκε στο (244/19.4.84 ΦΕΚ 
τΒ'). 

8. Τις διατάξεις του άρθρου 29Α του Ν. 1558/85 το οποίο 
προστέθηκε με το άρθρο 27 του Ν. 2081/92 και την αριθμ. 
550/1/7.10.92 εγκύκλιο της Γραμματείαςτου Υπουργικού 
Συμβουλίου, αποφασίζουμε: 

1. Συνιστάται στο Δήμο Τρικκαίων Νομού Τρικάλων Δη¬ 
μοτική Επιχείρηση με την επωνυμία «Δημοτική Επιχείρη¬ 
ση Κατασκευών και Τεχνικών Έργων Τρικάλων» ως ίδιο 
Νομικό πρόσωπο ιδιωτικού Δικαίου το οποίο διέπεται από 
τις διατάξεις των άρθρων 277, 278, 279 και 280 του Π.Δ. 
410/95 Δημοτικός και Κοινοτικός Κώδικας, όπως συμπλη¬ 
ρώθηκαν και τροποποιήθηκαν με τις διατάξεις του Ν. 
2503/97. 

2. Σκοπός της Επιχείρησης είναι: 

- Η συμμετοχή στους διαγωνισμούς δημοσίων και ιδιω¬ 
τικών έργων. 

- Η εκτέλεση δημοσίων και ιδιωτικών έργων. 

- Η εκπόνηση μελετών για τεχνικά έργα. 

- Η λειτουργία και εκμετάλλευση λατομείων. 

- Η συμμετοχή σε κοινοπραξίες και κοινές επιχειρημα¬ 
τικές δράσεις για την εκτέλεση έργων στην Ελλάδα ή στο 
Εξωτερικό. 

- Η καταγραφή και αξιοποίηση της Δημοτικής Περιου¬ 
σίας. 

- Η κατασκευή και εκμετάλλευση σταθμών ραΓίάηρ. 

- Η συμμετοχή σε προγραμματικές συμβάσεις που συ¬ 
νάπτει ο Δήμος με το Ελληνικό Δημόσιο ή και με φορείς 
του Δημόσιου Τομέα για την μελέτη και εκτέλεση έργων 
και προγραμμάτων ανάπτυξης. 

- Να εκμεταλλεύεται επωφελώς και εν γένει να αξιοποι- 
εί κάθε ακίνητη περιουσία που θα μεταβιβάζεται στην επι¬ 
χείρηση από το Δήμο. 

- Να κάνει χρήση, εκμετάλλευση ή συνεκμετάλλευση ή 
ανταλλαγή ακίνητης περιουσίας που της έχει παραχωρη- 
θεί από το Δήμο και να συνεργάζεται για τον ανωτέρω 
σκοπό με άλλους φορείς του Δημόσιου φορέα. 

- Να αναθέτει σε κατασκευαστικούς φορείς την αξιο¬ 
ποίηση ακινήτωντης επιχείρησης και από κοινού μετά την 
ολοκλήρωση του έργου, να έχει μετά του κατασκευαστι¬ 
κού φορέα για ορισμένο χρονικό διάστημα τη συνεκμε¬ 
τάλλευση. Μετά την πάροδο του χρόνου αυτού η εκμε¬ 
τάλλευση θα ανήκει αποκλειστικά στην επιχείρηση, η 
οποία θα έχει το δικαίωμα να διαθέτει το ακίνητο κατά τον 
προσφορότερο γι’ αυτήν τρόπο. 

- Η εκτέλεση οικιστικών προγραμμάτων και προγραμ¬ 
μάτων πολεοδομικής ανάπλασης. 

- Η κατασκευή Παιδικών, Βρεφονηπιακών Σταθμών και 
Παιδικών Χαρών. 

- Η κατασκευή και εγκατάσταση Ραδιοτηλεοπτικών 
Σταθμών και η κατασκευή Πολυλειτουργικών Αθλητικών 
Κέντρων. 

- Η ανάληψη πόσης φύσεως μελετών για την προστασία 
και αναβάθμιση του περιβάλλοντος, τη διαχείριση απορ¬ 
ριμμάτων κ.λπ. 

- Η επιχείρηση μπορεί να αναθέτει στο σύνολο ή κατά 
τμήματα υπηρεσίες που αναλαμβάνει ή προγραμματίζει 
σε νομικά πρόσωπα δημοσίου ή ιδιωτικού δικαίου ή φυσι¬ 
κά πρόσωπα, συνεταιρισμούς, κοινωφελείς οργανισμούς 
κ.λπ. 

- Η επιχείρηση μπορεί να υποβάλλει και να υλοποιεί 
προγράμματα είτε να συμμετέχει σε δίκτυα επιστημονι¬ 
κής και τεχνικής συνεργασίας μέσα στα πλαίσια Ευρω¬ 
παϊκών πρωτοβουλιών και Ευρωπαϊκών χρηματοδοτικών 
μέσων. Επίσης μπορεί να συμμετέχει και να διαχειρίζεται 
προγράμματα και πρωτοβουλίες που εκπορεύονται και 
συγχρηματοδοτούνται από την Ευρωπαϊκή Ένωση και 
άλλους διεθνείς οργανισμούς. 

- Η ίδρυση κάθε μορφής εταιρειών καθώς και η συμμε¬ 
τοχή σε εταιρείες που έχουν συναφές αντικείμενο με τους 
σκοπούς της επιχείρησης ή ακόμη η εξαγορά εταιρειών 
αν η ενέργεια αυτή εξυπηρετεί τους σκοπούς της επιχεί- 
ρησης. 

- Η μελέτη, καταγραφή, έρευνα και αξιολόγηση δυνα¬ 
τοτήτων ανάπτυξης με την εκπόνηση αναπτυξιακών προ¬ 
γραμμάτων, διενέργεια απογραφικών ερευνών σύνταξη 
κλαδικών, μελετών προγραμματισμού αξιοποίησης πό¬ 
ρων, και αξιοποίηση πληροφοριών, ανάπτυξη γεωγραφι¬ 
κού συστήματος πληροφοριών και τήρηση αρχείου του 
πληροφοριακού υλικού. 

- Να σχεδιάζει, μελετά και παρεμβαίνει σε πόσης φύσε¬ 
ως ενεργειακά θέματα (δίκτυο φυσικού αερίου κ.λπ.) και 
σε θέματα δικτύων ύδρευσης, αποχέτευσης, όμβριων 
υδάτων, ηλεκτροδότησης. 

- Να αναπτύσσει επιχειρηματικές και εν γένει δραστη¬ 
ριότητες που συνάδουν στο αντικείμενο δράσης της και 
να διαθέτει τα προϊόντα που θα παράγει καθώς και τις 
υπηρεσίες που θα προσφέρει στην αγορά έναντι ανταλ¬ 
λάγματος. 

- Να διερευνά, μελετά και συντονίζει διαδικασίες και μη¬ 
χανισμούς για την παραγωγή, μεταφορά και παροχή ειδι¬ 
κής τεχνογνωσίας και να ενημερώνει, παρέχοντας πλη¬ 
ροφορίες, φορείς και επιχειρήσεις Αυτοδιοίκησης και φο¬ 
ρείς Δημοσίου και ιδιωτικού τομέα σε ότι αφορά 
αναπτυξιακά θέματα. 

- Να υποστηρίζει τις παραγωγικές εν γένει μονάδες για 
τη βελτίωση της αποδοτικότητας τους με τη σύνταξη πό¬ 
σης φύσεωςτεχνικοοικονομικών μελετών, τη μελέτη βελ¬ 
τίωσης της επιχειρηματικής τους δράσης και της αποδο¬ 
τικότητας του ανθρωπίνου δυναμικού και την ανάπτυξη 
πρωτοβουλιών για την προώθηση και προβολή των προϊ¬ 
όντων και υπηρεσιών τους. 

- Να διεξάγει κάθε δραστηριότητα που σχετίζεται με 
την ποιότητα ζωής και την κοινωνικοπολιτιστική υποδομή 
με την μελέτη, σχεδίασμά, οργάνωση, διοίκηση διαχείρι¬ 
ση και αξιολόγηση πάσης φύσεως έργων και την ένταξη 
τους σε διεθνή και Ευρωπαϊκά προγράμματα όπως και 


στην αξιοποίηση (συντήρηση και ανάδειξη) αρχαιολογι¬ 
κών χώρων ή χώρων εχόντων υψίστη μνημειακή αξία. 

3. Η επιχείρηση διοικείται από επταμελές (7) Διοικητικό 
Συμβούλιο, που τα μέλη του ορίζονται μαζί με τους ανα¬ 
πληρωτές τους από το Δημοτικό Συμβούλιο. 

Από τα μέλη του Διοικητικού Συμβουλίου: 

α) Τέσσερα (4) είναι αιρετοί εκπρόσωποι του Δήμου 
Τρικκαίων, ένα (1) έκτων οποίων προέρχεται από τη μειο¬ 
ψηφία. 

β) Ένα (1) είναι εκπρόσωπος του Τ.Ε.Ε. 

γ) Ένα (1) είναι δημότης του Δήμου Τρικκαίων που έχει 
γνώση και εμπειρία σχετικά με το αντικείμενο της επιχεί¬ 
ρησης. 

δ) Ένα (1) εκπρόσωπο των εργαζομένων στην επιχείρη¬ 
ση αν αυτή απασχολεί περισσότερους από είκοσι (20). Αν 
οι εργαζόμενοι είναι λιγότεροι στη Διοίκηση θα συμμετέ¬ 
χει ένας ακόμη δημότης. 

4. Η διάρκεια της επιχείρησης ορίζεται για τριάντα (30) 
χρόνια ήτοι μέχρι 31.12.2029. 

5. Έδρα της επιχείρησης είναι ο Δήμος Τρικκαίων του 
Νομού Τρικάλων. 

6. Τα περιουσιακά στοιχεία που διαθέτει ο Δήμος Τρικ- 
καίων στην επιχείρηση είναι: 

α) Παραχωρεί για χρήση τις εγκαταστάσεις που σχετί¬ 
ζονται με τους σκοπούς της επιχειρήσεις και συγκεκριμέ¬ 
να γραφείο στο Δημαρχιακό Κατάστημα. 

β) Θα παραχωρούνται στην επιχείρηση οι εγκαταστά¬ 
σεις που θα περιέρχονται στην κυριότητα του Δήμου ή θα 
δημιουργούνται ως νέες και αφορούν τις δραστηριότη¬ 
τες της επιχείρησης. 

γ) ΤοΔημοτικό Συμβούλιο εκχωρείτους πόρους από θε¬ 
σμοθετημένες αρμοδιότητες του και συγκεκριμένα από: 

1) Τέλη στάθμευσης Ρβιΐάης). 

2) Τέλη στάθμευσης αυτοκινήτων. 

7. Ο Δήμος διαθέτει στην επιχείρηση χρηματικό ποσόν 
δραχμές 20.000.000 ως αρχικό κεφάλαιό της. 

8. Πόροι της επιχείρησης είναι: 

- Τα έσοδα από τη συμμετοχή της στις προγραμματικές 
Συμβάσεις τις οποίες συνάπτει ο Δήμος Τρικκαίων με το 
Δημόσιο και με φορείς του Δημοσίου τομέα, για τις υπη¬ 
ρεσίες που θα παρέχει προς τους Δημότες ή κατοίκους 
του Δήμου της ευρύτερης περιοχής. 

- Τα έσοδα από την παροχή υπηρεσιών. 

- Τα έσοδα από την ανάληψη επενδυτικών πρωτοβου¬ 
λιών τη χρήση των έργων ή των υπηρεσιών της και γενικά 
από την άσκηση των δραστηριοτήτων της. 

- Οι πρόσοδοι από την περιουσία της, κληρονομιές, ει¬ 
σφορές, δωρεές και λοιπές επιχορηγήσεις από δημόσι¬ 
ους και άλλους φορείς. 

-Τα έσοδα από τη συμμετοχή της σε Ευρωπαϊκά ή Εθνι¬ 
κά προγράμματα και Πρωτοβουλίες. 

- Τα έσοδα από δημοτικά τέλη και άλλες αρμοδιότητες 
του Δήμου που θα εκχωρούνται με αποφάσεις Δημοτικού 
Συμβουλίου στην επιχείρηση. 

9. Η επιχείρηση διαλύεται: 

α) με απόφαση του Δημοτικού Συμβουλίου, που λαμβά- 
νεται με την απόλυτη πλειοψηφία των μελών του και από¬ 
φαση του Δ/ντή Τοπ. Αυτ/σης ή Δ/σης 

β) όταν λήξει ή δεν παραταθεί η διάρκεια της επιχείρη¬ 
σης και 

γ) σε περίπτωση πτώχευσης της επιχείρησης τη διάλυ- 

ση της επιχείρησης ακολουθεί η εκκαθάριση της επιχεί¬ 
ρησης- 

Εκτός από την περίπτωση της πτώχευσης η εκκαθάριση 
γίνεται από εκκαθαριστές που ορίζονται από το Δημοτικό 
Συμβούλιο. 

Στην εκκαθάριση διεκπεραιώνονται οι εκκρεμείς υποθέ¬ 
σεις, εισπράττονται οι απαιτήσεις, ρευστοποιείται η περι¬ 
ουσία και πληρώνονται τα χρέη της επιχείρησης. Το υπό¬ 
λοιπο περιέρχεται στο Δήμο Τρικκαίων. 

10. Η συγκρότηση η λειτουργία και οι αρμοδιότητεςτων 
Οργάνων Διοίκησης, η οργάνωση, η λειτουργία, η διαχεί¬ 
ριση και εποπτεία της επιχείρησης διέπονται από τις σχε¬ 
τικές με τις Δημοτικές και Κοινοτικές επιχειρήσεις διατά¬ 
ξεις του Π.Δ. 410/95 και την αριθμ. 25027/9.4.84 απόφα¬ 
ση του Υπουργού Εσωτερικών που δημοσιεύτηκε στο 
ΦΕΚ 244/19.4.84 τ.Β'. 

11. Από τις διατάξεις αυτής της απόφασης προκαλείται 
δαπάνη το ύψος της οποίας δεν μπορεί να προσδιοριστεί. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Τρίκαλα, 5 Νοεμβρίου 1999 

Με εντολή Γενικού Γραμματέα Περιφέρειας 
Ο Διευθυντής 
ΒΑΣ. ΤΣΑΤΣΑΓΙΑΣ 

-Φ- 

Αριθ. 6249 (5) 

Σύσταση ίδιου Νομικού Προσώπου στο Δήμο Πολικής με 
την επωνυμία «Σχολική Επιτροπή Νηπιαγωγείου Χα- 
βδάτων» Δήμου Πολικής Ν. Κεφ/νίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΙΟΝΙΩΝ ΝΗΣΙΩΝ 

Έχοντας υπόψη: 

1 Τιο διατάξεις της παρ. 8-15 του άρθρ. 5 Ν. 1894/90 
«Για την Ακαδημία και άλλες διατάξεις» ΦΕΚ τ.Α'. 

2. Τις διατάξεις του άρθρου 203 Π. Δ/τος 410/95 (ΦΕΚ 
231Α') Δ.Κ.Κ. 

3. Την αριθ. 3553/29.8.97 απόφαση του Γενικού Γραμ¬ 
ματέα Περιφέρειας Ιονίων Νησιών «Ανάθεση άσκησης 
αρμοδιοτήτων και εξουσιοδότηση υπογραφής». 

4. Την αριθμ. 473/18.10.99 απόφαση του Δημοτικού 
Συμβουλίου Πολικής, σχετικά με τη σύσταση Ν.Π. με την 
επωνυμία «Σχολική Επιτροπή Νηπιαγωγείου Χαβδάτων», 
αποφασίζουμε: 

1. Συστήνουμε: στο Δήμο Πολικής Ν. Κεφ/νίας ίδιο Νο¬ 
μικό Πρόσωπο με την επωνυμία «Σχολική Επιτροπή Νη¬ 
πιαγωγείου Χαβδάτων». 

2. Σκοπός: του Νομικού Προσώπου είναι: 

α) Η διαχείριση των πιστώσεων που διατίθενται για τις 
λειτουργικές δαπάνες καθαριότητας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αναλωσίμων 
υλικών κ.λπ. 

β) Η εκτέλεση μικρών έργων για την επισκευή και συ¬ 
ντήρηση των διδακτηρίων. 

γ) Η αποκατάσταση φθορών και ζημιών των επίπλων, 
εξοπλισμού και γενικά των διδακτηριακών εγκαταστάσε¬ 
ων. 

δ) Η φροντίδα για την εξεύρεση άλλων πόρων και ο εφο¬ 
διασμός των σχολικών μονάδων με έπιπλα και σκεύη για 
τη σχολική βιβλιοθήκη και γενικά με όλα τα μέσα που είναι 


απαραίτητα για τη λειτουργία τους και γενικά με όλα τα 
μέσα που είναι απαραίτητα για τη λειτουργία τους και γε¬ 
νικότερα η λήψη όλων των μέτρων που κρίνονται ανα¬ 
γκαία για τη στήριξη της διοικητικής λειτουργίας των σχο¬ 
λικών μονάδων. 

3. Διοίκηση: Το Νομικό Πρόσωπο θα διοικείται από πε¬ 
νταμελές Διοικητικό Συμβούλιο αποτελούμενο από: 

α) Το Δ/ντή του Νηπιαγωγείου Χαβδάτων. 

β) Από δύο (2) εκπροσώπους της Τοπ. Αυτ/σης. 

γ) Από έναν εκπρόσωπο των γονέων μαθητών ίου Νη¬ 
πιαγωγείου. 

δ) Από ένα Δημότη. 

4. Θητεία: Η θητείατων μελώντου Δ.Σ. ακολουθείτη δη¬ 
μοτική περίοδο. 

5. Πόροι: του Νομικού Προσώπου είναι: 

α) Η ετήσια επιχορήγηση του Δήμου Πολικής. 

β) Η ετήσια επιχορήγηση του Κράτους. 

γ) Κάθε είδους εισφορές, δωρεές, κληρονομιές, κλη¬ 
ροδοσίες. 

δ) Εισπράξεις από το αντίτιμο των παρεχομένων πραγ¬ 
μάτων ή υπηρεσιών. 

ε) Πρόσοδοι από την περιουσία του. 

6. Περιουσία: Ολόκληρη η υφιστάμενη κινητή και ακίνη¬ 
τη περιουσία των σχολικών μονάδων. 

7. Το Νομικό Πρόσωπο εκπροσωπείται στα δικαστήρια 
και σε κάθε δημόσια αρχή από τον Πρόεδρο του Δ.Σ. και 
όταν αυτός απουσιάζει ή κωλύεται από τον Αντιπρόεδρο. 

Από τις διατάξεις της απόφασης αυτής προκαλείται δα¬ 
πάνη στον προϋπολογισμό του Δήμου Πολικής, έτους 
1999 ύψους 200.000 δρχ. (Κ.Α. 212.1) και για καθένα από 
τα επόμενα έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αργοστόλι, 29 Οκτωβρίου 1999 

Με εντολή Γ ενικού Γ ραμματέα Περιφέρειας 
Ο Διευθυντής 
Θ. ΚΟΥΚΟΥΛΕΤΣΟΣ 

- 4 - 

Αριθ. 6253 (6) 

Κατάργηση του Νομικού Προσώπου με την επωνυμία 
«Σχολική Επιτροπή Δημοτικού Σχολείου Αγίας Θέ- 
κλης» (αριθμ. απόφασης 2655/3.3.1992 ΦΕΚ 
199/23.3.92). 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΙΟΝΙΩΝ ΝΗΣΙΩΝ 

Έχοντας υπόψη: 

1. Την αριθμ. 2655/3.3.1992 (ΦΕΚ 199/23.3.1992 τ.Β') 
απόφαση Νομάρχη με την οποία έγινε η σύσταση της Σχο¬ 
λικής Επιτροπής Δημοτικού Σχολείου Αγίας Θέκλης Κοι¬ 
νότητας Αγίας Θέκλης. 

2 . Την αριθμ. 471/1999 απόφαση του Δήμου Πολικής με 
την οποία καταργεί την ανωτέρω Σχολική Επιτροπή επει¬ 
δή πρέπει να γίνει σύσταση νέου Νομικού Προσώπου για¬ 
τί στο κτίριο της εν λόγω επιτροπής συστεγάζεται το Νη¬ 
πιαγωγείο Αγίας Θέκλης και δημιουργείται ανάγκη σύ¬ 
στασης Ενιαίας Σχολικής Επιτροπής Δημοτικού Σχολείου 
Αγίας Θέκλης - Νηπιαγωγείου Αγίας Θέκλης. 

3. Την αριθμ. 3553/29.8.97 απόφαση του Γ ενικού Γραμ¬ 
ματέα Περιφέρειας Ιονίων Νησιών «ανάθεση άσκησης 
αρμοδιοτήτων και εξουσιοδότησης υπογραφής». 

4. Τις διατάξεις του άρθρου 203 παραγ. 7 του Π. Δ/τος 
410/95 (Δ.Κ.Κ.), αποφασίζουμε: 

Καταργούμε το Νομικό Πρόσωπο με την επωνυμία 
«Σχολική Επιτροπή Δημοτικού Σχολείου Αγίας Θέκλης» 
κοινότητας Αγίας Θέκλης και νυν Δημοτικού Διαμερίσμα¬ 
τος Δήμου Παλικής, που είχε συσταθεί με την αριθμ. 
2655/3.3.1992 ΦΕΚ 199/23.3.92 απόφαση Νομάρχη επει¬ 
δή με την συστέγαση δύο μονάδων δημιουργείται ανάγκη 
σύστασης ενιαίας Σχολικής Επιτροπής Δημοτικού Σχο¬ 
λείου Αγίας Θέκλης - Νηπιαγωγείου Αγίας Θέκλης. 

Από τις διατάξεις της απόφασης αυτής δεν προκαλείται 
δαπάνη σε βάρος του προϋπολογισμού του Δήμου Παλι¬ 
κής. 

Μ απόφαση αυτή να δημοσιευθεί στην Εφημερίδα της 
Κυβερνήσεως. 

Αργοστόλι, 29 Οκτωβρίου 1999 

Με εντολή Γενικού Γραμματέα Περιφέρειας 
Ο Διευθυντής 
ΘΩΜΑΣ ΚΟΥΚΟΥΛΕΤΣΟΣ 

-♦- 

Αριθ. 32490 (7) 

Σύσταση ίδιου Νομικού Προσώπου στο Δήμο Βερτίσκου 
του Νομού Θεσσαλονίκης με την επωνυμία «ΚΕΝΤΡΟ 
ΑΝΟΙΚΤΗΣ ΠΡΟΣΤΑΣΙΑΣ ΔΗΜ. ΔΙΑΜΕΡΙΣΜΑΤΟΣ 
ΕΞΑΛΟΦΟΥ ΔΗΜΟΥ ΒΕΡΤΙΣΚΟΥ». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ * 

Έχοντας υπόψη: 

1. Τις διατάξεις: α) του άρθρου 203 του Δημοτικού και 
Κοινοτικού Κώδικα (ΠΔ 410/1995), β) του άρθρου 27 του 
Ν. 2081/1992 με το οποίο προστίθεται το άρθρο 29Α στο 
Ν. 1558/1985 «Κυβέρνηση και κυβερνητικά όργανα» και γ) 
των άρθρων 6 παραγρ. 10 και 7 παραγρ. 1 του Ν. 
2503/1997 «Διοίκηση, οργάνωση, στελέχωση της περιφέ¬ 
ρειας, ρύθμιση θεμάτων για την τοπική αυτοδιοίκηση και 
άλλες διατάξεις». 

2. Την 168/1999 απόφαση του δημοτικού συμβουλίου 
Βερτίσκου που αφορά τη σύσταση του ανωτέρω νομικού 
προσώπου, αποφασίζουμε: 

1. Συστήνεται ίδιο νομικό πρόσωπο με το όνομα «ΚΕ¬ 
ΝΤΡΟ ΑΝΟΙΚΤΗΣ ΠΡΟΣΤΑΣΙΑΣ ΗΛΙΚΙΩΜΕΝΩΝ ΔΗΜ. 
ΔΙΑΜΕΡΙΣΜΑΤΟΣ ΕΞΑΛΟΦΟΥ» στο δήμο Βερτίσκου του 
Νομού Θεσσαλονίκης. 

2. Σκοπός του νομικού προσώπου είναι: Η παροχή ια- 
τρικοινωνικής προστασίας στα άτομα που έχουν υπερβεί 
το 58ο έτος της ηλικίας τους και κατοικούν στο δημοτικό 
διαμέρισμα Εξαλόφου, καθώς επίσης και σε άλλα άτομα 
που έχουν ανάγκη προστασίας. 

Η πρόληψη ψυχολογικών, βιολογικών και κοινωνικών 
προβλημάτων των ατόμων αυτών, ώστε να παραμείνουν 
αυτόνομα, ισότιμα και ενεργά μέλη της κοινωνίας. Η ενη¬ 
μέρωση του κοινού για τα προβλήματα και τις ανάγκες 
των ηλικιωμένων. Η παροχή στα προστατευόμενα μέλη 
ιατροφαρμακευτικής περίθαλψης, βοήθειας στο σπίτι, 
καθώς και κάθε είδους εξυπηρέτησης. 

3. Πόροι του νομικού προσώπου είναι: Η ετήσια επιχο¬ 
ρήγηση του δήμου Βερτίσκου ύψους 500.000 δρχ. Η επι¬ 
χορήγηση και κάθε είδους παροχές του κράτους, οι ει¬ 
σφορές, δωρεές, κληρονομιές, κληροδοσίες κ.λπ. Έσο¬ 


δα από τη συμβολική χρηματική συμμετοχή των μελών. 
Εισπράξεις από το αντίτιμο των πραγμάτων ή υπηρεσιών 
που παρέχονται από το νομικό πρόσωπο. Πρόσοδοι από 
την περιουσία του και κάθε άλλο νόμιμο έσοδο. 

4. Το νομικό πρόσωπο διοικείται από διοικητικό συμ¬ 
βούλιο, σύμφωνα με τις διατάξεις της παρ. 3 του άρθρου 
203 του ΠΔ 401/1995. 

5. Το νομικό πρόσωπο εκπροσωπείται στα δικαστήρια 
και σε κάθε δημόσια αρχή από τον πρόεδρο και όταν αυ¬ 
τός απουσιάζει ή κωλύεται από τον αντιπρόεδρο. 

6. Από τις διατάξεις της απόφασης αυτής προκαλείται 
ετήσια δαπάνη σε βάρος του προϋπολογισμού του δήμου 
Βερτίσκου ύψους 500.000 δραχμών. Για το τρέχον οικο¬ 
νομικό έτος έχει εγγράφει σχετική πίστωση στον Κ.Α 
2/211.9 του προϋπολογισμού. 

Για καθένα από τα επόμενα έτη θα υπάρξει ανάλογη 
πρόβλεψη στον αντίστοιχο προϋπολογισμό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 19 Οκτωβρίου 1999 

Ο Γ ενικός Γ ραμματέας Περιφέρειας 
ΧΑΡ. ΣΟΦΙΑΝΟΣ 

-Φ- 

Αριθ. 17663 (8) 

Τροποποίηση της 8034/22.3.91 απόφασης Νομάρχη για 
τη σύσταση ιδίου Κοινοτικού Νομικού Προσώπου, με 
την επωνυμία «Σχολική Επιτροπή Δημοτικού Σχολείου 
και Νηπιαγωγείου Κορφών» Ν. Ηρακλείου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις: 

α) Του άρθρου 203 του ΠΔ 410/95. 

β) Του άρθρου 11 του Ν. 2130/93 και του άρθρου 2 παρ. 
12τουΝ. 2307/95. 

γ) Του άρθρου 5 παρ. 8 του Ν. 1894/90. 

2. Την αριθ. 8034/22.3.91 απόφαση Νομάρχη για τη σύ¬ 
σταση ιδίου Κοινοτικού Νομικού Προσώπου με την επω¬ 
νυμία «Σχολική Επιτροπή Δημοτικού Σχολείου και Νηπια¬ 
γωγείου Κορφών». 

3. Την αριθ. 67/1999 απόφαση του Δημοτικού Συμβου¬ 
λίου Κρουσώνα με την οποία τροποποιείται η παραπάνω 
απόφαση Νομάρχη ως προς την Επωνυμία και ως προς 
την Σύνθεση του Διοικητικού Συμβουλίου. 

4. Την αριθ. 5972/3.8.98 απόφασή μας «ορισμός Ειση¬ 
γητών και μεταβίβαση εξουσίας υπογραφής “Με εντολή 
Γενικού Γραμματέα” αποφάσεων, εγγράφων και άλλων 
πράξεων στον Γεν. Δ/ντή, στους προϊσταμένους Δ/νσεων 
Τμημάτων και Γραφείων των Υπηρεσιών Περιφέρειας», 
αποφασίζουμε: 

Τροποποιούμε την αριθ. 8034/22.3.91 απόφαση Νο¬ 
μάρχη για τη σύσταση ιδίου Κοινοτικού Νομικού Προσώ¬ 
που με την επωνυμία «Σχολική Επιτροπή Δημοτικού Σχο¬ 
λείου και Νηπιαγωγείου Κορφών» ως εξής: 

1. Το παραπάνω κοινοτικό Νομικό πρόσωπο γίνεται δη¬ 
μοτικό με την επωνυμία «Σχολική Επιτροπή Δημοτικού 
Σχολείου Κορφών Δήμου Κρουσώνα». 

2. Το Νομικό πρόσωπο διοικείται από (5) πενταμελές δι¬ 
οικητικό Συμβούλιο, τα οποία μαζί με τους αναπληρωτές 


ΕΦΗΜΕΡ1Σ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

τους, ορίζονται από το δημοτικό Συμβούλιο, αποτελούμε- 
νο από τα παρακάτω μέλη: 

α) Τον εκάστοτε δήμαρχο του δήμου Κρουσώνα ή άλλο 
μέλος που ορίζεται από αυτόν με τον αναπληρωτή του. 

β) Ένα (1) δημοτικό Σύμβουλο με τον αναπληρωτή του. 

γ) Τον εκάστοτε Δ/ντή του Δημοτικού Σχολείου Κορ¬ 
φών. 

δ) Δύο (2) δημότες, γονείς μαθητών, ή μη, του Δημοτι¬ 
κού Σχολείου Κορφών που έχουν ανάλογη επαγγελματι¬ 
κή και κοινωνική δράση ή ειδικές γνώσεις σχετικές με 
τους σκοπούς του Νομικού Προσώπου, με τους αναπλη¬ 
ρωτές τους. 

Με την παρούσα δεν προκαλείται επιπλέον δαπάνη σε 
βάρος του προϋπολογισμού του Δήμου Κρουσώνα για το 
παρόν και τα επόμενα έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 27 Οκτωβρίου 1999 

Με εντολή Γενικού Γραμματέα Περιφέρειας 
Η Γενική Διευθύντρια 
ΜΑΡΙΑ ΛΥΓΙΔΑΚΗ ΙΩΑΝΝΙΔΟΥ 

-♦- 

Αριθ. 17318 (9) 

Τροποποίηση της 19827/4.7.91 απόφασης Νομάρχη για 
τη σύσταση ιδίου Κοινοτικού Νομικού Προσώπου, με 
την επωνυμία «Σχολική Επιτροπή Νηπιαγωγείου και 
Δημοτικών Σχολείων Μεταξοχωρίου» Ν. Ηρακλείου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις: 

α) Του άρθρου 203 του ΠΔ 410/95. 

β) Τοι. άρθρου 11 του Ν. 2130/93 και του άρθρου 2 παρ. 
12 του Ν. 2307/95. 

γ) Του άρθρου 5 παρ. 8 του Ν. 1894/90. 

2. Την αριθ. 19827/4.7.99 απόφαση Νομάρχη για τη σύ¬ 
σταση ιδίου Κοινοτικού Νομικού Προσώπου με την επω¬ 
νυμία «Σχολική Επιτροπή Νηπιαγωγείου και Δημοτικών 
Σχολείων Μεταξοχωρίου». 

3. Την αριθ. 295/1999 απόφαση του Δημοτικού Συμβου¬ 

λίου Ν. Καζαντζάκη με την οποία τροποποιείται η παρα¬ 
πάνω απόφαση Νομάρχη ως προς την Επωνυμία, τη φύ¬ 
ση του νομικού προσώπου και ως προς τον αριθμό των με¬ 
λών αυτού. * 

4. Την αριθ. 5972/3.8.98 απόφασή μας «ορισμός Ειση¬ 
γητών και μεταβίβαση εξουσίας υπογραφής "Με εντολή 
Γενικού Γραμματέα” αποφάσεων, εγγράφων και άλλων 
πράξεων στον Γεν. Δ/ντή, στους προϊσταμένους Δ/νσεων 
Τμημάτων και Γραφείων των Υπηρεσιών της Περιφέρει¬ 
ας», αποφασίζουμε: 

Τροποποιούμε την αριθ. 19827/4.7.91 απόφαση Νο- 
μάρχη για τη σύσταση ιδίου Κοινοτικού Νομικού Προσώ¬ 
που με την επωνυμία «Σχολική Επιτροπή Νηπιαγωγείου 
και Δημοτικών Σχολείων Μεταξοχωρίου» ως εξής: 

Α. Το παραπάνω κοινοτικό Νομικό πρόσωπο γίνεται δη¬ 
μοτικό με την Επωνυμία «Σχολική Επιτροπή Νηπιαγωγεί¬ 
ου και Δημοτικού Σχολείου Μεταξοχωρίου». 

Β. Το Νομικό πρόσωπο διοικείται από πενταμελές Διοι¬ 
κητικό Συμβούλιο αποτελούμενο από τα παρακάτω μέλη: 


α) Τον Δήμαρχο ως Πρόεδρο ή ένα δημοτικό σύμβουλο 
που ορίζεται από αυτόν. 

β) Ένα Δημοτικό Σύμβουλο με τον αναπληρωτή του που 
ορίζεται από το δημοτικό συμβούλιο. 

γ) Τον εκάστοτε Δ/ντή του Δημοτικού Σχολείου Μετα¬ 
ξοχωρίου με τον νόμιμο αναπληρωτή του. 

δ) Τον εκάστοτε Δ/ντή του Νηπιαγωγείου Μεταξοχωρί¬ 
ου με τον νόμιμο αναπληρωτή του. 

ε) Ένα εκπρόσωπο του συλλόγου γονέων και κηδεμό¬ 
νων του Δημοτικού Σχολείου και Νηπιαγωγείου με τον 
αναπληρωτή του που υποδεικνύεται από τη γενική συνέ¬ 
λευση του συλλόγου και ορίζεται από το Δημ. Συμβούλιο. 

Με την παρούσα δεν προκαλείται επιπλέον δαπάνη σε 
βάρος του προϋπολογισμού του Δήμου Ν. Καζαντζάκη 
για το παρόν και τα επόμενα έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 27 Οκτωβρίου 1999 

Με εντολή Γ ενικού Γ ραμματέα Περιφέρειας 
Η Γενική Διευθύντρια 
ΜΑΡΙΑ ΛΥΓΙΔΑΚΗ ΙΩΑΝΝΙΔΟΥ 

-Φ- 

( 10 ) 

Χορήγηση άδειας κυκλοφορίας φαρμακευτικού ιδιο¬ 
σκευάσματος ΡΕΑΤΙΘΒΕΝ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με την απόφαση αρ. 35254/20.10.99 του ΕΟΦ χορηγή¬ 
θηκε, βάσει των διατάξεων του άρθρ. 3 της παρ. 1 της Κοι¬ 
νής Υπουργικής Απόφασης Α6/9392/91 άδεια κυκλοφο¬ 
ρίας στο φαρμακευτικό ιδιοσκεύασμα ΡΕΑΤΙΘΒΕΝ. 
Δραστική ουσία: ΤΙΟΕΟΡΙϋΙΝΕ ΗΥϋΒΟΟΗΕΟΠΙΟΕ. 
Μορφή: Δισκία επικαλυμμένα με υμένιο 250ΜΟ/ΤΑΒ. 
Δικαιούχου σήματος: 3ΑΝΟΡΙ δ.Α. ΡΒΑΝΟΕ. 
Υπεύθυνου κυκλοφορίας: 3ΑΝΜΙΝ ΑΕ. 

Ο Πρόεδρος 
X. ΜΟΥΤΣΟΠΟΥΛΟΣ 

-Φ- 

( 11 ) 

Χορήγηση άδειας κυκλοφορίας κτηνιατρικού εμβολίου 
ΡΒΕ3ΡΟΝ3Ε Η-Μ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με την απόφαση αρ. 34900/15.10.1999 του ΕΟΦ χορη¬ 
γήθηκε, βάσει των διατάξεων του άρθρ. 6 της Κοινής 
Υπουργικής Απόφασης 310584/98 άδεια κυκλοφορίας 
στο κτηνιατρικό ΕΜΒΟΛΙΟ ΡΒΕ3ΡΟΝ3Ε Η-Μ. 

Δραστική ουσία: 

Εκχύλισμα Ρ ιηυΐίοοΐάα [Β.Ρ.>05] 

Ανατοξίνη Ρ ΐΊαθίποΙγίιοα (βιότυπος Α ορότυπος 1) 
[αδρανοποιημένη λευκοτοξίνη και αντιγόνα επιφάνειας 
του βακτηρίου Β.Ρ.>1.0] 

Δικαιούχου: ΑΜΕΒΙΟΑΝ ΟΥΑΝΑΜΙΩ ΟΟ υ3Α. 
Υπεύθυνου κυκλοφορίας: ΛΑΠΑΦΑΡΜ ΑΕ ΕΜΠΟΡΙΟΥ 
& ΑΝΤΙΠΡΟΣΩΠΕΙΩΝ. 

Μορφή: ΕΝΕΣΙΜΟ ΕΝΑΙΩΡΗΜΑ. 

Ο Πρόεδρος 
X. ΜΟΥΤΣΟΠΟΥΛΟΣ 

( 12 ) 

Χορήγηση άδειας κυκλοφορίας φαρμακευτικού ιδιο¬ 
σκευάσματος ΑΟΘΒΑδΤΑΤ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Μετις αποφάσεις με αρ. 11796 & 11376/25.10.99του ΕΟΦ 
χορηγήθηκε, βάσει των διατάξεων του άρθρ. 3 παρ.1 της 
Κοινής Υπουργικής Απόφασης Α6/9392/91, άδεια κυκλοφο¬ 
ρίας στο φαρμακευτικό ιδιοσκεύασμα ΑΟΟΒΑδΤΑΤ. 

Δραστικές ουσίες: ΤΙΒΟΡΙΒΑΝ. 

Μορφές: Διάλυμα για ενδοφλέβια έγχυση Ο.Οδιτις/Μί 
(0.005%). 

Πυκνό διάλυμα για παρασκευή διαλύματος προς έγχυ¬ 
ση 0.25ηπ9/ΜΙ_ (0.025%). 

Δικαιούχου σήματος: ΜΕΒΟΚ & ΟΟΙΝΟ ΙΙ.δ.Α. 

Υπεύθυνου κυκλοφορίας: ΒΙΑΝ ΕΞ ΑΕ. 

Η Διευθύντρια 
ΒΑΣ. ΡΕΒΙΘΗ 


( 13 ) 

Χορήγηση άδειας κυκλοφορίας φαρμακευτικού ιδιο¬ 
σκευάσματος ΜΕΝΟΟΟΝ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με την απόφαση με αρ. 35373/25.10.99 του ΕΟΦ χορη¬ 
γήθηκε, βάσει των διατάξεων του άρθρ. 3 παρ. 1 της Κοι¬ 
νής Υπουργικής Απόφασης Α6/9392/91, η άδεια κυκλο¬ 
φορίας του φαρμακευτικού ιδ/σματος ΜΕΝΟΟΟΝ. 

Δραστική ουσία: ΜΕΝΟΤΒΟΡΗΙΝ. 

Μορφή: Κόνις και διαλύτης για ενέσιμο διάλυμα (75 Ιϋ 
ΡδΗ + 75 Ιϋ ΙΉ)/ΑΜΡ. 

Δικαιούχου σήματος: ΡΕΒΒΙΝΟ Βν ΗΟϋ-ΑΝϋ. 

Υπεύθυνου κυκλοφορίας: ΟΗΕΜΙΡΗΑΒΜ Σ.Γ. ΝΤΕΤΣΑ- 
ΒΕΣ&ΣΙΑΕ.Ε. 

Η Διευθύντρια 
ΒΑΣ. ΡΕΒΙΘΗ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



